Ubusitani

Ubusitani usanga ari  ubutaka  cyangwa ahantu mu ngo zabo aho batuye,ugasanga barateyemo ibyatsi,indabo cyangwa ibiti bigufi,ariko hari n’uburyo wakora ubusitani bwiza iwawe buteyemo ibiti birebire,rimwe na rimwe bikaba biteye mu byatsi cyangwa mu ndabo ngufi cyangwa bivanze n’ibiti bigufi, bikagaragara neza cyane,kandi bikazana n’amahumbezi mu rugo ndetse n’impumuro nziza y’ibimera.https://web.archive.org/web/20230228113309/http://www.agasaro.com/spip.php?article3080https://www.kigalitoday.com/amakuru/article/gutunganya-ubusitani-akazi-kinjiriza-menshi-abagakorahttps://web.archive.org/web/20230228113313/http://www.agasaro.com/spip.php?article3385https://igihe.com/amakuru/u-rwanda/article/tujyane-mu-nyubako-ya-i-m-bank-iya-mbere-muri-kigali-ibungabunga-ibidukikijehttps://igihe.com/amafoto-1922/article/uko-dubai-yari-ubutayu-yahindutse-igicumbi-cy-ubucuruzi-n-ubukerarugendo-mu.

 Ubusitani mu rugo 
Umuntu ashobora gukora ubusitani bwo mu mbuga cyane cyane iyo afite imbuga nini,maze agateramo indabo zimeze nk’ibiti bigufi ku buryo bikura bikamera nk’ibihuru,ubundi agateramo n’ibiti birebire nabyo by’indabo ariko byo bikura bikaba birebire.

Ushobora kandi gukora ubusitani bugizwe n’ibyatsi bya pasiparumu,maze ugateramo ibiti birebire,ariko byera imbuto ziribwa,cyane cyane nk’ibiti by’amaronji n’iby’indimu,maze ubwo busitani ukabushyira mu rugo ku muntu ufite ikibanza kinini atuyemo,cyangwa ukaba wanabukora inyuma y’urugo ariko hafi cyane ukahazitira kandi hagakorwa isuku ku buryo buba ari ubusitani bugaragara neza. Ushobora gutera indabo mu rugo ariko zikaba ari zimwe zitarabya zikoze nk’ibiti bigufi ,maze hafi y’umuryango ukahatera igiti kinini cy’umutako nacyo kimeze nk’ururabo,gikura gifite amataje.

 Pasiparumu 
Hari kandi utera pasiparumu imbuga yose,agakora urugo rwubakishije ibiti by’imitako bigufi,maze agatera igiti kimwe kirekire cy’ururabo ariko gikura kikaba nk’inganzamarumbo,ku buryo kigaba amashami ahantu hanini ,maze abantu bakajya bicara munsi yacyo bafata akayaga kuko kiba kizana amahumbezi. Ubu nibwo buryo umuntu yakora ubusitani mu rugo iwe akoresheje ibiti birebire ariko bikaba byiza iyo abivanze n’indabo cyangwa ibindi biti bigufi,maze hagahora amahumbezi n’imbumuro nziza y’ibimera.

 Amashakiro 
Ikiciro:Ibidukikije
Ikiciro:Ibiti
Ikiciro:Ibimera
Ikiciro:Imbuto